සමස්ත ලංකා 15න් පහළ බාලක සහ බාලිකා පාසල් හොකී තරගාවලිය මේ මස 2 සිට 5 දක්වා මාතලේ නගරයේදී පැවැත්වීමට නියමිතය.බාලක කණ්ඩායම් 38ක් සහ බාලිකා කණ්ඩායම් 22ක සහභාගීත්වයකින් පැවැත්වෙන මේ තරගාවලිය මාතලේ එඩ්වඩ් හොකී ක්‍රීඩාංගණය, බර්නාඩ් අලුවිහාරේ ක්‍රීඩාංගණය සහ නන්දිමිත්‍ර ඒකනායක අන්තර් ජාතික හොකී ක්‍රීඩාංගණවලදී පැවැත්වේ.2010 වසරේදී පැවැත්වීමට නියමිතව තිබූ මේ තරගාවලිය කිහිපවිටක්ම කල්දැමුණු අතර තරගාවලියේ ජය සංකේත ප්‍රදානය හා සමාප්ති උළෙල ශ්‍රී ලංකා හොකී සම්මේලනයේ සභාපති සුමිත් එදිරිසිංහ මහතාගේ ප්‍රධානත්වයෙන් මේ මස 5 වැනිදා පස්වරුවේ නන්දිමිත්‍ර ඒකනායක අන්තර් ජාතික කෘත්‍රිම හොකී ක්‍රීඩාංගණයේදී පැවැත්වීමට නියමිතව ඇතැයි තරග සංවිධායක ඉන්දික ජයවර්ධන මහතා දිනමිණට පැවැසීය..